wickkiey/tamil-wikipedia-chunked huggingface dataset:
# கோல்மால் (1998 திரைப்படம்)

## கதை

சொல்லும்படி ஒன்றும் இல்லாத இளைஞனான கணேஷ் ( செல்வா ) ஐஸ்வர்யாவை (மோனிகா நேருக்கர்) காதலிக்கிறான். அவளது தந்தை கர்னல் ராஜப்பா ( ராசன் பி. தேவ் ) காதலை வெறுக்கும் கண்டிப்பான தந்தை. கணேசும் ஐஸ்வர்யாவும் ஓடிப்போக முடிவு செய்துருக்கும் நிலையில் அவளது தந்தைக்கு மாரடைப்பு ஏற்படுகிறது. இதனால் ஐஸ்வர்யா அவனை திருமணம் செய்துகொள்ள மறுத்துவிடுகிறாள். கர்னல் ராஜப்பாவின் உடல்நிலை மோசமடைகிறது, எனவே அவர் தனது மகளின் திருமணத்தை விரைவில் முடிக்க ஏற்பாடு செய்கிறார். மூன்று பயங்கரவாதிகள் (சத்ய பிரகாஷ், மகாநதி சங்கர், பானு பிரகாஷ்) சிறையில் இருந்து தப்பிக்கின்றனர். கர்னல் ராஜப்பாவின் வீட்டில் ஐஸ்வர்யாவின் திருமண ஏற்பாடு நடக்கும் போது, கணேஷ் அவளது அறைக்குள் நுழைந்து அவளை சமாதானப்படுத்த முயற்சிக்கிறான். இதற்கிடையில், மூன்று பயங்கரவாதிகள் அவனைத் தொடர்ந்து அந்தத வீட்டிற்குள் நுழைகின்றனர். இந்த பயங்கரவாதிகள் வேடத்தில் வந்தவர்கள் கணேசின் நண்பர்களாவர். இவர்கள் உதவியுடன் கணேஷ் தனது காதலி ஐஸ்வர்யாவை திருமணம் செய்து கொள்ள திட்டமிடுகிறான். பின்னர் என்ன வெளிப்படுகிறது நடக்கிறது என்பது கதையின் முக்கிய அம்சமாக அமைகிறது.
# கோல்மால் (1998 திரைப்படம்)

## நடிகர்கள்

- செல்வா கணேசாக
- மோனிகா நேருக்கர் ஐஸ்வர்யாவாக
- ராசன் பி. தேவ் கர்னல் ராஜப்பாவாக
- கே. எஸ். ரவிக்குமார் ஏ.சி.பி பைக் பாண்டியன் (பெரிய பாண்டி) மற்றும் சின்னா பாண்டியாக
- தாமு தாமுவாக
- சத்தியா பிரகாஷ்
- மகாநதி சங்கர் பங்காருவாக
- பானிபிரகாஷ் கௌதமாக
- வெண்ணிற ஆடை மூர்த்தி
- டெல்லி கணேஷ் கணேசின் தந்தை முத்து கிருஷ்ணனாக
- தியாகு விஸ்வநாத்தாக
- குமரிமுத்து தாமுவின் தந்தையாக
- டைப்பிஸ்ட் கோபு
- பல்லவி ஐஸ்வர்யாவின் மைத்துனி
- அபிதா ஐஸ்வர்யாவின் சகோதரி ரேஷ்மாவாக
- சங்கீதா ஐஸ்வர்யாவின் தாயாக
- சீலா ஐஸ்வரியாவின் உறவினர்
- இராஜசேகர் உள்துறை அமைச்சராக
- ஜெனிஷா
- சிட்டி
- பாபூஸ் டைசனாக
- காளிதாஸ்
- ராதிகா சரத்குமார் சிறப்புத் தோற்றத்தில்
# கோல்மால் (1998 திரைப்படம்)

## இசை

திரைப்படத்தின் பின்னணி இசை, பாடல்கள் ஆகியவற்றிற்கான இசையை இசையமைப்பாளர் பாலபாரதி மேற்கொண்டார். 1998 இல் வெளியான இந்த படத்தின் பாடல் பதிவில், அறிவுமதி, வாசன், திருமாறன் ஆகியோர் எழுதிய நான்கு பாடல்கள் இருந்தன.
| 1 | 'ஏய் பாப்பா' | சுரேஷ் பீட்டர்ஸ் | 4:24 |  |
| --- | --- | --- | --- | --- |
| 2 | 'நீ பேசும்' | ஹரிஹரன், சித்ரா | 4:22 |  |
| 3 | 'ட்விங்கிள் ட்விங்கிள்' | அனுராதா ஸ்ரீராம் | 4:24 |  |
| 4 | 'வாடா வான' | சந்திரபோஸ் | 4:29 | } |
# பி. எம். சயீத் கடல் பறவைகள் காப்பகப் பகுதி

இந்தியாவில் கடல் பறவைகளுக்கான முதல் பாதுகாக்கப்பட்ட பகுதி **பி.எம் சயீத் கடல் பறவைகள் காப்பகப் பகுதி** (PM Sayeed Marine Birds Conservation Reserve) ஆகும். இது இந்திய யூனியன் பிரதேசமான லட்சத்தீவில் அமைந்துள்ளது . இது 2020 ஆம் ஆண்டில் உருவாக்கப்பட்டது. இது 62 சதுரகிலோமீட்டர் பரப்பளவைக் கொண்டுள்ளது.  
பி எம் சையது கடற்பறவைகள் பாதுகாப்புப் பகுதியானது, கிரேட்டர் க்ரெஸ்டட் டெர்ன், லெசர் க்ரெஸ்டட் டெர்ன், சூட்டி டெர்ன் மற்றும் பிரவுன் நோடி ஆகிய நான்கு வகையான கடற்பரப்பு வாழ் பறவைகளைக் கொண்டிருக்கும்.
# மீனம்பாக்கம் மெற்றோ நிலையம்

**மீனம்பாக்கம் மெற்றோ நிலையம்** (*Meenambakkam Metro Station*) சென்னை மெட்ரோவின் நீல பாதையில் உள்ள ஒரு மெற்றோ இரயில் நிலையம். இந்த நிலையம் மீனம்பாக்கம் மற்றும் திரிசூலம் சுற்றுப்புறங்களுக்குச் சேவை செய்கிறது.
# மீனம்பாக்கம் மெற்றோ நிலையம்

## கட்டுமானம்

நிலைய கட்டுமான பணி ஈரோடு யு ஆர் சி கட்டுமான தனியார் லிமிடெட் நிறுவனத்திற்கு வழங்கப்பட்டது.
# மீனம்பாக்கம் மெற்றோ நிலையம்

## நிலையம்

விமான நிலையத்தின் இரண்டாவது ஓடுபாதைக்கு இடையூறு இல்லாத வகையில், உயர்த்தப்பட்ட நிலையத்தின் பாதை நிலையத்தினை விட்டு சிறுது தூரத்தில் தரைப்பகுதிக்கு இறக்கி அமைக்கப்பட்டுள்ளது.
# மீனம்பாக்கம் மெற்றோ நிலையம்

## நிலையம்

### போக்குவரத்து

2019ஆம் ஆண்டு நிலவரப்படி, மீனம்பாக்கம் மெற்றோவினை நாள் ஒன்றில் கிட்டத்தட்ட 2,500 பயணிகள் பயன்படுத்துகின்றனர்.
# மீனம்பாக்கம் மெற்றோ நிலையம்

## நிலையம்

### வாகன நிறுத்துமிடம்

இந்த நிலையத்தில் 200 முதல் 250 வாகனங்கள் திறன் கொண்ட வாகன நிறுத்துமிடம் உள்ளது. திசம்பர் 2019இல், சி.எம்.ஆர்.எல் நிலையத்தில் பல நிலை இரு சக்கர வாகன நிறுத்தத்தை அறிமுகப்படுத்தியது.
# ராணித்தேனீ

**ராணித் தேனி** (*Rani Theni*) என்பது 1982ஆம் ஆண்டு வெளியான ஒரு தமிழ் திரைப்படம் ஆகும். இப்படத்தில் கமல்ஹாசன் ஒரு நீண்ட விருந்தினர் வேடத்தில் நடித்துள்ளார். இப்படத்தில் பின்னணிப் பாடகர் தீபன் சக்ரவர்த்தி முதன்முதலில் முன்னணி பாத்திரத்தில் நடித்தார். பெண் கதாபாத்திரங்களில் மகாலட்சுமி/ஸ்ரீ மற்றும் வனிதா கிருஷ்ணசந்திரன் ஆகியோர் நடித்தனர்.  
இப்படத்தில் கமல்ஹாசன் பிரதான கதையுடன் எந்த தொடர்பும் இல்லாத நகைச்சுவை வேடத்தில் நடித்துள்ளார். மேலும் ஒரு காட்சியில் மட்டுமே முக்கிய வில்லன் சிவச்சந்திரனுடன் உரையாடுகிறார், இவர் விளையாட்டுப் பிள்ளையாகவும், பலபெண்களுடன் உறவு கொள்ளும் கதாபாத்திரத்தில் நடித்துள்ளார்; இவரது பாத்திரம் கதாநாயகியால் கொல்லப்படுகிறது.  
இந்த படம் சேலம் மற்றும் மாடர்ன் தியேட்டரில் படமாக்கப்பட்டது. மேலும், தொடருந்து பாதையில், காட்சி படமாக்கப்பட்ட போது கதாநாயகியினை தகுந்த நேரத்தில் கதாநாயகனால் காப்பாற்றப்பட்டார். கதாநாயகி அதிசயமாக உயிர் தப்பினார். பின்னர் இது குறித்து கேட்டதில் கதாநாயகி, தொடருந்து வருவது படப்பிடிப்பின் ஒரு பகுதி என்ற எண்ணி இருந்துவிட்டதாக குறிப்பிட்டார்.
# ராணித்தேனீ

## நடிகர்கள்

- மகாலட்சுமி பார்வதியாக
- தீபன் சக்ரவர்த்தி செல்வமாக
- சிவசந்திரன் சேகராக
- வனிதா கிருஷ்ணசந்திரன் கனகமாக
- சாருஹாசன்
- தேங்காய் சீனிவாசன் துளசிலிங்கமாக
- டி. கே. எஸ். நடராஜன்
- கமல்ஹாசன் மில்லராக (விருந்தினர் தோற்றம்)
- ஒய். ஜி. மகேந்திரன் (விருந்தினர் தோற்றம்)
# ராணித்தேனீ

## இசை

இப்படப் பாடல்கள் இளையராஜாவின் இசையில் உருவாயின.
| 1 | "என்ன சொல்லி நான் எழுத" | பி. சுசீலா | எஸ். என். ரவி |  |
| --- | --- | --- | --- | --- |
| 2 | "சாமி சம்போ சரணம்" | மலேசியா வாசுதேவன் | கங்கை அமரன் |  |
| 3 | "ராமனுக்கே சீதை" | எஸ். ஜானகி, தீபன் சக்ரவர்த்தி | பஞ்சு அருணாசலம் |  |
| 4 | "கூடி வந்த மேகம்" | மலேசியா வாசுதேவன் | வைரமுத்து | } |
# கீழ்பாக்கம் மருத்துவக் கல்லூரி மெற்றோ நிலையம்

**கீழ்பாக்கம் மருத்துவக் கல்லூரி மெற்றோ நிலையம்** சென்னை மெற்றோவின் 2வது வரிசையில் உள்ள ஒரு மெற்றோ ரயில் நிலையமாகும். இது சென்னை மெற்றோ, சென்னை மத்திய மெற்றோ நிலையம் (சென்ட்ரல்)-பரங்கிமலை தொடருந்து நிலைய பாதையில் இரண்டாம் தாழ்வாரத்தில் வரும் நிலத்தடி நிலையமாகும். இந்த நிலையம் 14 மே 2017 அன்று திறக்கப்பட்டது. இந்த நிலையம் கீழ்பாக்கம் மற்றும் சேத்துப்பட்டு சுற்றுப்புறங்களுக்குச் சேவை செய்கிறது.
# கீழ்பாக்கம் மருத்துவக் கல்லூரி மெற்றோ நிலையம்

## வரலாறு

### கட்டுமானம்

சென்னை மெற்றோ இரயில் திட்டத்தின் மெற்றோ நிலையம் கட்டுவதற்காக கீழ்பாக்கம் மருத்துவக் கல்லூரியிலிருந்து 2,756 சதுர மீட்டர் நிலத்தை எடுத்துக்கொண்டது.
# கீழ்பாக்கம் மருத்துவக் கல்லூரி மெற்றோ நிலையம்

## நிலையம்

இந்த நிலையத்தில் நான்கு நுழைவு மற்றும் வெளியேறும் வழிகளுடன் வடிவமைக்கப்பட்டுள்ளது.  
கீழ்பாக்கம் மருத்துவக் கல்லூரி பச்சை வழித்தடத்தில் (சென்னை மெற்றோ) அமைந்துள்ள நிலத்தடி மெற்றோ நிலையம் ஆகும்.
# கீழ்பாக்கம் மருத்துவக் கல்லூரி மெற்றோ நிலையம்

## நிலையம்

### நிலைய தளவமைப்பு

| **எம்** | மெஸ்ஸானைன் | கட்டணம் கட்டுப்பாடு, நிலைய முகவர், டிக்கெட் / டோக்கன், கடைகள் |
| --- | --- | --- |
| **பி** | <span>**தென்பகுதி**</span> | மேடை 1 St. செயின்ட் தாமஸ் மவுண்ட் நோக்கி |
| <small>தீவு மேடை, வலதுபுறத்தில் கதவுகள் திறக்கப்படும்</small></img> |  |  |
| <span>**வடபகுதி**</span> | மேடை 2 நோக்கி ← நேரு பூங்கா | } |
# கீழ்பாக்கம் மருத்துவக் கல்லூரி மெற்றோ நிலையம்

## நிலையம்

### வசதிகள்

கீழ்பாக்கம் மருத்துவக் கல்லூரி மெற்றோ நிலையத்தில் கிடைக்கக்கூடிய ஏடிஎம்களின் பட்டியல்
# கீழ்பாக்கம் மருத்துவக் கல்லூரி மெற்றோ நிலையம்

## இணைப்புகள்

### பேருந்து

பெருநகர போக்குவரத்துக் கழகம் (சென்னை) பேருந்து வழித்தடங்கள் எண் 15, 15 பி, 15 சி, 15 டி, 15 எஃப், 15 எஃப்.சி.டி, 15 ஜி, 27 பி, 27 சி, 29 பி, 29 சி, 29 என், 37 டி, 37 ஜி, 40, 40 ஏ, 50, 53 ஏ, 53 பி, 53 இ, 53 பி, 54 வி, 56 ஜி, 59, 59 ஏ, 71 சி, 71 டி, 71 இ, 71 எஃப், 71 எச், 71 வி, 101, 101 என்எஸ், 127 பி, 129 சி, 150, 153, 159, 159 ஏ, 159 ஏஎன்எஸ், 159 பி, 159 டி, 159 இ, 159 எஃப், 159 கே, 553, 571, B29NGS, J29C, M15LCT, M29B, M29C, M54V, அருகிலுள்ள கீழ்பாக்கம் மருத்துவமனை பேருந்து நிறுத்தத்திலிருந்து
# கீழ்பாக்கம் மருத்துவக் கல்லூரி மெற்றோ நிலையம்

## இணைப்புகள்

### ரயில்

சேத்துப்பட்டு தொடருந்து நிலையம்
# கீழ்பாக்கம் மருத்துவக் கல்லூரி மெற்றோ நிலையம்

## நுழைவு / வெளியேறு

| கேட் எண்-ஏ 1 | கேட் எண்-ஏ 2 | கேட் எண்-ஏ 3 | கேட் எண்-ஏ 4 |
| --- | --- | --- | --- |
| } |  |  |  |
# கல்யாணக் காலம்

**கல்யாணக் காலம்** (*Kalyana Kalam*) என்பது 1982 ஆம் ஆண்டு வெளிவந்த இந்தியத் தமிழ்த் திரைப்படமாகும். ராபர்ட்-இராஜசேகர் இயக்கி, கே. எம். கண்ணன் தயாரித்த, இப்படத்தில் சுஹாசினி முக்கியக் கதாபாத்திரத்தில் நடித்துள்ளார், சனகராஜ் துணைப் பாத்திரத்தில் நடித்துள்ளார்.
# கல்யாணக் காலம்

## நடிகர்கள்

- சுஹாசினி
- சனகராஜ்
- பி. எஸ். வெங்கடாசலம்
- எஸ். என். பார்வதி
- கே. கே. சௌந்தர்
- பேபி கீதா
- தியாகு
# கல்யாணக் காலம்

## இசை

இப்படத்திற்கு சங்கர் கணேஷ் இசையமைத்தனர்.  
- வாழும் சமுதாயமே - எஸ். பி. பாலசுப்பிரமணியம்
- நான்தானே மாமவீட்டு - மலேசியா வாசுதேவன்
- அதிகாலைப் பனிக் காற்றுகள் - எஸ். பி. பாலசுப்பிரமணியம்
- உங்கள் பாதத்தில் இந்த நேரத்தில் - வாணி ஜெயரம்
# கல்யாணக் காலம்

## வரவேற்பு

படம் வணிக ரீதியாக தோல்வியடைந்தது.
# முனைவர் கே. கே. முகமது கோயா கடல் வெள்ளரி பாதுகாப்பகம்

**முனைவர் கே. கே. முகமது கோயா கடல் வெள்ளரி பாதுகாப்பகம்** (*Dr KK Mohammed Koya Sea Cucumber Conservation Reserve*) என்பது உலகின் முதல் கடல் வெள்ளரி பாதுகாப்பு பகுதியாகும். இது இந்திய ஒன்றிய பிரதேசமான இலட்சத்தீவில் உள்ள செரியபாணி பவளப்பாறைத் திட்டுப் பகுதியில் அமைந்துள்ளது. 2020இல் உருவாக்கப்பட்டது இந்த பாதுகாப்பகம் 239 கி.மீ. <sup>2</sup> பரப்பளவைக் கொண்டுள்ளது.  
இந்தியாவில், 1972ஆம் ஆண்டு வனவிலங்கு பாதுகாப்புச் சட்டத்தின் அட்டவணை 1இன் கீழ் கடல் வெள்ளரி பாதுகாக்கப்படுகிறது. இதன்படி கடல் வெள்ளரிகளை வணிக பயன்பாட்டிற்குக் கொண்டு செல்ல தடைசெய்யப்பட்டுள்ளது. 2002ஆம் ஆண்டில், இந்தியச் சுற்றுச்சூழல் அமைச்சகம் கடல் வெள்ளரிகளை வணிக ரீதியாக அறுவடை செய்வதற்கும் தடை விதித்தது.
# சேலம் துடுப்பாட்ட அறக்கட்டளை மைதானம்

சேலம் துடுப்பாட்ட அறக்கட்டளை மைதானம் (எஸ்சிஎஃப்) என்பது இந்தியாவின் தமிழ்நாட்டின் சேலம் மாவட்டத்தில் அமைந்துள்ள ஒரு துடுப்பாட்ட மைதானமாகும். இது சேலம் மாவட்ட துடுப்பாட்ட சங்கம், தமிழ்நாடு துடுப்பாட்ட சங்கம் (டி.என்.சி.ஏ) ஆகியவற்றின் உதவியுடன் சேலம் துடுப்பாட்ட அறக்கட்டளையால் 2020இல் நிறுவப்பட்டது. விளையாட்டுப் பகுதி (90 மீட்டர் (300 அடி)) மாநிலத்தின் மிகப்பெரிய துடுப்பாட்ட மைதானம் இது..  
இந்த அரங்கத்தில் ஐந்து பிட்சுகள், 12 பிராக்டிஸ்-டர்ஃப் விக்கெட்டுகள், வீரர்கள் தங்குமிடம் மற்றும் பத்திரிகையாளர் அறை ஆகியவை உள்ளன. இது நிலத்தடி நீரை அவ்வப்போது உறுஞ்சும் வடிகால் அமைப்புடன் கட்டப்பட்டுள்ளது. அமரும் திறன் 5000 ஆகும். இது பெரிய நிகழ்வுகளின் போது 25,000 வரை அதிகரிக்கப்படலாம். பிப்ரவரி 2020 நிலவரப்படி, பார்வையாளர்களுக்கான இருக்கைகளை நிர்மாணித்தல் மற்றும் வாகனங்களை நிறுத்தும் வசதிகளை சேலம் துடுப்பாட்ட அறக்கட்டளையாலும், தமிழ்நாடு துடுப்பாட்ட சங்கத்தாலும் திட்டமிடப்பட்டன. ரஞ்சிக் கோப்பை, தமிழ்நாடு பிரீமியர் லீக் மற்றும் இந்தியன் பிரீமியர் லீக் போட்டிகளை இந்த அரங்கம் நடத்தும் என்று அதிகாரிகள் தெரிவிக்கின்றனர்.
# சேலம் துடுப்பாட்ட அறக்கட்டளை மைதானம்

## அமைவிடம்

இந்த அரங்கம் வாழப்படியில் சேர்வராயன் மலைகளின் பின்புறம் அமைந்துள்ளது. இது சென்னை-சேலம் நெடுஞ்சாலையில் சேலம் நகரத்திலிருந்து கிட்டத்தட்ட 25 கி.மீ.தொலைவில் உள்ளது. இது 16 ஏக்கர் (6.5 ஹெக்டேர்) பரப்பளவில் 90 மீட்டர் (300 அடி) விளையாட்டுப் பரப்பளவைக் கொண்டுள்ளது. இது மாநிலத்தில் மிகப்பெரிய மைதானமாகும்.
# சேலம் துடுப்பாட்ட அறக்கட்டளை மைதானம்

## துவக்க விழா

இரண்டு ஆண்டு கட்டுமானத்திற்குப் பிறகு 2020 பிப்ரவரி 10 ஆம் தேதி, முதல்வர் எடப்பாடி க. பழனிசாமி, இந்திய துடுப்பாட்ட அணியின் முன்னாள் தலைவர் ராகுல் திராவிட், முன்னாள் இந்தியத் துடுப்பாட்டக் கட்டுப்பாடு வாரியத் தலைவர் என்.சீனிவாசன், தமிழக துடுப்பாட்ட சங்கத்தின் (டி.என்.சி.ஏ) தலைவர் ரூபா குருநாத் மற்றும் பிற அதிகாரிகள் முன்னிலையில் அரங்கம் திறக்கப்பட்டது. இது 3 கோடி (அமெரிக்க டாலர் $ 420,000) செலவில் கட்டப்பட்டது.
# இ. வீ. வெ. சத்யநாராயணா

**இதரா வீர வெங்கட சத்தியநாராயணா** (Eedara Veera Venkata Satyanarayana) (10 சூன் 1956 - 21 சனவரி 2011) இந்திய திரைப்பட இயக்குநரும், திரைக்கதை எழுத்தாளரும், தயாரிப்பாளருமாவார். தெலுங்கு மற்றும் இந்தி மொழிகளில் மொத்தம் 51 படங்களை இயக்கிய இவர் பல நடிகர்களை தெலுங்குத் திரையுகிற்கு அறிமுகப்படுத்தினார். நகைச்சுவைத் திரைப்படங்களைத் தயாரிப்பதில் இவர் நன்கு அறியப்பட்டவர். அவற்றில் பெரும்பாலானவை திரையங்கில் மிகவும் வெற்றிகரமாக இருந்தன. 2000ஆம் ஆண்டில், இவர் "இ. வீ. வி. சினிமா" என்ற தனது சொந்த தயாரிப்பு நிறுவனத்தை நிறுவினார். தொண்டை புற்றுநோய் காரணமாகவும், இருதயநோய் காரணமாகவும் 2011 ல் இவர் இறந்தார்.
# இ. வீ. வெ. சத்யநாராயணா

## சுயசரிதை

இந்தியாவின் ஆந்திராவின் மேற்கு கோதாவரி மாவட்டம், தோமேரு கிராமத்தில் வெங்கட் ராவ் மற்றும் வெங்கட ரத்னம் ஆகியோருக்குப் பிறந்தார். பின்னர் தனது குடும்பத்துடன் நிடதவோலு அருகிலுள்ள கோருமமிடி கிராமத்திற்கு குடிபெயர்ந்தார். இவருக்கு, இ. வி. வி. கிரி , இ. வி. வி. சீனிவாசன் என்ற தம்பிகளும், கங்கா என்ற ஒரு சகோதரியும் இருந்தனர். இவரது இரு சகோதரர்களும் திரைத்துறையில் இன்னும் புகைப்படக் கலைஞர்களாக பணியாற்றுகிறார்கள். திரைப்படங்கள் மீதான இவரது ஆர்வம் வரை தனது படிப்பில் கவனம் செலுத்த விடவில்லை. தெலுங்குத் திரையுலகில் தனது அதிர்ஷ்டத்தை சோதிக்க முடிவு செய்த இவர், இடைநிலைக்குப் பிறகு தனது படிப்பை நிறுத்திவிட்டு சென்னை சென்றார்.
# இ. வீ. வெ. சத்யநாராயணா

## சுயசரிதை

### திரைப்பட வாழ்க்கை

இவர், தனது ஆரம்ப நாட்களில் சென்னையில் பல சிரமங்களை எதிர்கொண்டார். திரைப்படங்கள் மீதான இவரது ஆர்வம், இடைவிடாத அணுகுமுறை, விடாமுயற்சி மற்றும் தொழில்துறையில் அதை பெரியதாக மாற்றுவதற்கான உறுதியானது பிரபல தயாரிப்பாளர் நவதா கிருட்டிணம் இராசுவின் கவனத்தை ஈர்த்தது, அவருடைய உதவியுடன் தேவதாசு கனகலாவுடன் *ஓ இன்டி பாகவதம்* என்ற படத்தின் உதவி இயக்குநராக சேர்ந்தார். பின்னர், இயக்குநர் சந்தியாலாவின் கீழ் சுமார் 8 ஆண்டுகள் பணியாற்றிய இவர், *நாலுகு ஸ்தம்பலதா* (1982), *ரெண்டு ஜெல்லா சீதா* (1983), *நெலவங்கா* (1983), *ரெண்டு ரெல்லா* *ஆரு* (1985), *ஆஹா நா பெல்லாண்டா* (1987) மற்றும் *ஹை ஹை நாயக்கா* (1989). *இந்திரடு சந்திரடு* போன்ற படத்தின் இணை இயக்குநராகவும் பணியாற்றினார்.  
ஒரு இயக்குநராக அறிமுகமான *செவ்விலோ பூவு* ஒரு பெரிய தோல்வியாக இருந்தது. இவர் மிகவும் மனச்சோர்வடைந்தார். இவர் திரைத்துறையை விட்டு வெளியேற நினைத்தார். ஆனால் அனைத்து மையங்களிலும் வெற்றிகரமாக திரையிடப்பட்ட *பிரேம கைதி* என்ற படத்தை இயக்க தயாரிப்பாளர் டி. ராமா நாயுடு இவருக்கு வாய்ப்பு அளித்தபோது இவரது விதி மாறியது. இவர் தனது குருவான சந்தியாலாவின் பாதையை பின்பற்றி வெற்றிகரமான நகைச்சுவை திரைப்படங்களை உருவாக்கினார். நகைச்சுவை வகையின் இவரது முதல் படம் *அப்புலா அப்பாராவ்*, அதைத் தொடர்ந்து *ஆ ஒக்கட்டி அதக்கு* மற்றும் *ஜம்பா லக்கிடி பம்பா* . இவர் குடும்ப உணர்வு படங்களையும் இயக்கியுள்ளார், அவற்றில் மிக முக்கியமானது 1994 ஆம் ஆண்டில் பெரிய வெற்றிப் பெற்ற படமான *ஆமே*, சிறீகாந்த்தும், சிவரஞ்சனியும் நடித்திருந்தனர். *ஹலோ பிரதர், அல்லுடா மஜாகா, இன்டிலோ இல்லாலு வன்டிண்ட்லோ பிரியுராலு, கோப்பிந்தி அல்லுடு, வராசுடு* போன்ற திரைப்படங்களையும் இயக்கியுள்ளார். மேலும் அமிதாப் பச்சன், சௌந்தர்யா நடித்த "சூரியவம்சம்" என்ற இந்தித் திரைப்படத்தையும் இயக்கியுள்ளார். இவர் விமர்சன ரீதியாக பாராட்டப்பட்ட *தாலி*, *கன்யாதானம்* , *அம்மோ ! ஒகாடோ தாரீகு* போன்ற திரைப்படங்களையும் இயக்கியுள்ளார்.  
தனது வாழ்க்கையின் கடைசி காலத்தில், தனது மகன்களுடன் முக்கிய திரைப்படங்களில் பெரும்பாலான திரைப்படங்களை இயக்கியுள்ளார். இவரது இளைய மகன் அல்லரி நரேஷ் தெலுங்குத் துறையுலகில் நன்கு அறியப்பட்ட நகைச்சுவை நாயகனாக இருக்கிறார். *சாலா பாகுந்தி* படத்துடன் 'ஈ.வி.வி சினிமா' என்ற பதாகையின் கீழ் வெற்றிகரமான தயாரிப்புக்கு திரும்பினார். இவர் தனது திரைப்படங்களுக்கு பெயரிடுவதில் சிறப்பு கவனம் செலுத்துவதாக அறியப்பட்டது.  
இவரது மூத்த மகன் ஆரிய ராஜேஷ், *ஹாய்*, *சொந்தம்*, *லீலா மஹால் சென்டர்*, *அனுமனஸ்பாதம்*, *எவடி கோலா வாடித்தி* போன்ற திரைப்படங்களில் நடித்திருந்தார்.  
இவரது ஆமே படத்திற்காக 1994 ஆம் ஆண்டு நந்தி விருது வழங்கப்பட்டது.
# இ. வீ. வெ. சத்யநாராயணா

## இறப்பு

தொண்டை புற்றுநோயால் பாதிக்கப்பட்ட இவர், 21 சனவரி 2011 அன்று இறந்தார்.
# சேலம் ஸ்பார்டன்ஸ்

**சேலம் ஸ்பார்டன்ஸ்** (Salem Spartans) டி.என்.சி.ஏ டி 20 லீக் போட்டியில், தமிழ்நாடு பிரீமியர் லீக்கில் (டி.என்.பி.எல்) சேலம் மாவட்டத்தை பிரதிநிதித்துவப்படுத்தும் துடுப்பாட்ட அணியாகும். இந்த அணியின் உரிமையாளர் விவோ சென்னை தெற்கு விநியோகஸ்தர் செல்வகுமார் எம் . ஆவார் . இதற்கு முன் இந்த அணி டூட்டி பேட்ரியாட்ஸ் என்றிருந்தது  
2020ஆம் ஆண்டில், அணி தூத்துக்குடியிலிருந்து சேலத்திற்கு தளத்தை மாற்றி சேலம் ஸ்பார்டன்ஸ் என மறுபெயரிடப்பட்டது.
# சேலம் ஸ்பார்டன்ஸ்

## தற்போதைய அணி வீரர்கள்

1. விஜய் ஷங்கர்
1. வாஷிங்டன் சுந்தர்
1. கணேஷ் மூர்த்தி ம்
1. அஃஷய் வி ஸ்ரீனிவாசன்
1. பி பிரனீீஷ்
1. ஜி பெரியசாமி
1. முருகன் அஸ்வின்
1. கே எச் கோபிநாத்
1. டேரில் எஸ் ஃபெராரியோ
1. லோகேஷ் ராஜ்
1. எம் சுகனேஷ்
1. யு சுஷில்
1. எம்.கே.சிவகுமார்
1. டி ராஜ்குமார்
1. அபிஷேக் செல்வகுமார்
1. பூபாலன் சி
1. பிரசாந்த் பிரபு
1. எம் விஜயகுமார்
1. எம் கமலேஷ்
# சேலம் ஸ்பார்டன்ஸ்

## ஆதரவு ஊழியர்கள்

1. பயிற்சியாளர்: எஸ்.சுரேஷ்
1. வழிகாட்டி: சையத் ஷாஹாபுதீன்
1. உதவி பயிற்சியாளர்: பழனி அமர்நாத்
1. பீல்டிங் பயிற்சியாளர்: கவ்ரவ் தார்
1. அணி மேலாளர்: கே.சி.ராமசுப்பிரமணியன்
1. உடற்தகுதி பயிற்சியாளர்: தினேஷ் சதாஷிவம்
1. பிசியோ: டி.பி. வல்லபன்
1. வீடியோ ஆய்வாளர்: மணிராஜ் ஆர்
1. நரசிம்மன் வி
1. சமூக ஊடகங்கள் : கார்திக் ராஜ் குமார்
# சேலம் ஸ்பார்டன்ஸ்

## இவற்றையும் காண்க

- தமிழ்நாடு பிரீமியர் லீக்
- தமிழ்நாடு பிரீமியர் லீக் 2021
- சேலம் துடுப்பாட்ட மைதானம்
-
-
-
# சிறீகாந்த் (தெலுங்கு நடிகர்)

**மேகா சிறீகாந்த்** (Meka Srikanth) (பிறப்பு 23 மார்ச் 1968) இந்திய திரைப்பட நடிகராவார். இவர் தெலுங்குத் திரையுலகில் முக்கியமாக படைப்புகளுக்கு பெயர் பெற்றவர். இவர் தனது தொழில் வாழ்க்கையின் தொடக்க கட்டத்தில் இருந்து 120க்கும் மேற்பட்ட படங்களில் தோன்றினார். இவர் ஆந்திர மாநில நந்தி விருதுகளையும், தென்னிந்திய பிலிம்பேர் விருதையும் பெற்றுள்ளார். 2004ஆம் ஆண்டு தெலுங்கில் சிறந்த திரைப்படத்திற்கான தேசிய திரைப்பட விருதை வென்ற *சுவராபிசேகம்*, 2011 ஆம் ஆண்டு இந்திய சர்வதேச திரைப்பட விழாவில் இந்திய பனோரமா பிரிவில் திரையிடப்பட்ட *விரோதி* போன்ற படங்களில் நடித்துள்ளார். இவர் நடித்த ஸ்ரீ ராம ராஜ்யம் நவம்பர் 28, 2011 அன்று இந்திய சர்வதேச திரைப்பட விழாவில் சிறப்புத் திரையிடலைக் கொண்டிருந்தது.  
எஸ். வி. கிருட்டிணா ரெட்டி, கிருட்டிண வம்சி, ஜெயந்த் சி. பராஞ்சி, ஜி. நீலகண்ட ரெட்டி, இ. வீ. வெ. சத்யநாராயணா, கே. விஸ்வநாத் போன்ற இயக்குநர்களின் படங்களில் நடித்திருந்தார். இவர் நடித்த *வராசுடு*, *வினோதம்*, *எகிர் பாவூராமா*, *ஆகாவானம்*, *மா நானகி பெல்லி*, *கட்கம்*, *சங்கர் தாதா எம்.பி.பி.எஸ்*, *பெல்லம் ஓரெலித்தே*, *ஏமண்டோய் ஸ்ரீவாரு*, *சேமம்கா வெல்லி லாபங்கா ரண்டி*, *ஓ சீனாதானா*, *சங்கர் தாதா ஜிந்தாபாத்*, *ஆபரேஷன் துரியோதனன்*, *மகாத்மா*, கோவிந்துடு அந்தரிவாடலே'' போன்ற ஒரு சில படங்கள் குறிப்பிடத்தக்கவை.
# சிறீகாந்த் (தெலுங்கு நடிகர்)

## ஆரம்ப கால வாழ்க்கை

இவர், 1968 மார்ச் 23 அன்று இந்தியாவின் கர்நாடகாவின் கங்காவதியில் பிறந்தார். இவரது தந்தை மேகா பரமேசுவர ராவ் (1946 – 2020) ஆந்திராவின் கிருட்டிணா மாவட்டத்தின் மேகவரிபாலத்திலிருந்து கங்காவதிக்கு குடிபெயர்ந்த பணக்கார நில உரிமையாளாவார்.  
இவர், தார்வாடு, கர்நாடக பல்கலைக்கழகத்தில் இளங்கலை வணிகவியல் பட்டப்படிப்பை முடித்து, திரைப்படத் தொழிலைத் தொடர சென்னைக்கு வந்தார். இவர் 100க்கும் மேற்பட்ட தெலுங்குத் திரைப்படங்களில் கதாநாயகனாக நடித்துள்ளார். முன்னணி நடிகராக இவரது முதல் வெற்றி படம் *தாஜ்மஹால்*, 25 மே 1995 இல் வெளியிடப்பட்டது.
# சிறீகாந்த் (தெலுங்கு நடிகர்)

## சொந்த வாழ்க்கை

இவர், 1997 சனவரி 20 அன்று நடிகை சிவரஞ்சனியை மணந்தார். இவர்களுக்கு ரோசன், ரோகன் என்ற இரு மகன்களும், மேதா என்ற ஒரு மகளும் இருக்கின்றனர். தற்போது ஐதராபாத்தின் யூபிளி இல்சில் வசித்து வருகிறார்.
# சிறீகாந்த் (தெலுங்கு நடிகர்)

## விருதுகள்

- "மகாத்மா'' படத்திற்காக நந்தி சிறப்பு நடுவர் விருது
- *சங்கர் தாதா எம்.பி.பி.எஸ்* படத்திற்காக பிலிம்பேர் சிறந்த துணை நடிகருக்கான விருது
- *சரியோனோடு* படத்திற்காக சிறந்த துணை நடிகருக்கான *சியாமா* விருது (தெலுங்கு)
# ச. வெ. கிருட்டிணா ரெட்டி

**சத்தி வெங்கட கிருட்டிணா ரெட்டி** (**Satti Venkata Krishna Reddy)** ஒரு இந்திய திரைப்பட இயக்குநரும், நடிகரும், தயாரிப்பாளரும், திரைக்கதை எழுத்தாளரும், இசையமைப்பாளரும் ஆவார். தெலுங்குத் திரைப்படத்துறை, தமிழகத் திரைப்படத்துறை, ஹாலிவுட், பாலிவுட் ஆகியவற்றில் இவரது படைப்புகளுக்கு முக்கியமாக அறியப்பட்டவர். இவர் மூன்று மாநில நந்தி விருதுகளையும், சிறந்த தெலுங்கு இயக்குனருக்கான தென்னிந்திய பிலிம்பேர் விருதையும் பெற்றுள்ளார் . 1997இல் வெளிவந்து பெரிய வெற்றிப் பெற்ற அமெரிக்க தழுவலான *டைவர்ஸ் இன்விடேசன்* என்ற அமெரிக்க படத்தின் தழுவலான *அக்வானம் என்ற* காதல் நகைச்சுவைப்படத்தை 2012 ஆம் ஆண்டில் இயக்கியுள்ளார் .
# ச. வெ. கிருட்டிணா ரெட்டி

## திரை வாழ்க்கை

*கிராதகடு* படத்தில் ஒரு சிறிய வேடத்தில் நடித்தார். *மாயலோடு* (1993), *இராஜேந்திரடு கஜேந்திரடு* (1993), *யமலீலா* (1994), *சுபலக்னம்* (1994), *தக்தீர்வாலா* (1995), *கடோத்கஜடு* (1995), *மாவிச்சிகுரு* (1996) *வினோதம்* (1996), *எகிரே பாவூரம்மா* (1997), *ஜுடாய்* (1997), *பெல்லி பீட்டலு* (1998), *பிரேமக்கு வேலயாரா* (1999), *சககுடும்ப சபரிவார சமேதம்* (2000), *பிரேமக்கு சுவாகதம்* (2002), *பெல்லம் ஓலெல்லிதே* (2003), *ஹங்காமா*, *மாயாஜாலம்*, *யமலீலா 2* (2014) போன்ற வெற்றிப் படங்களில் இவர் மிகவும் பிரபலமானவர்.
# ச. வெ. கிருட்டிணா ரெட்டி

## சொந்த வாழ்க்கை

இவர், ஆந்திராவின் கிழக்கு கோதாவரி மாவட்டம் கொங்குதூரு கிராமத்தில் பிறந்தார். பீமாவரத்தில் முதுகலைப் பட்டம் பெற்ற பிறகு, ஐதராபாத்து சென்று *கோபரி போந்தம்* படத்திற்கு திரைக்கதையை எழுதியதன் மூலம் திரையுலகில் நுழைந்தார்.
# மு. முருகேஷ்

**மு. முருகேஷ்** *(M.Murugesh)* முப்பதாண்டு காலமாகத் தொடர்ந்து எழுதிக் கொண்டும், பல்வேறு இலக்கியச் செயல்பாடுகளில் ஈடுபட்டும் வரும் படைப்பாளியாவார். திருவண்ணாமலை மாவட்டம் வந்தவாசியில் இருக்கும் அம்மையப்பட்டு கிராமத்தில் வாழ்கிறார். ‘இந்து தமிழ் திசை’ நாளிதழில் முதுநிலை உதவி ஆசிரியராகப் பணிபுரிகிறார்.  
குழந்தை இலக்கியப் படைப்பாளி, கவிஞர், எழுத்தாளர், சிற்றிதழ் ஆசிரியர், ஐக்கூ கவிஞர், கல்வி ஆலோசகர், பதிப்பாசிரியர் எனப் பன்முகங்களுடன், சமூகம், கல்வி மற்றும் இலக்கியப் பணிகளில் ஆக்கப்பூர்வமான செயல்பாடுகளைச் செய்துவரும் படைப்பாளியாகவும் தொடர்ந்து இயங்குகிறார்.  
அன்றாட வாழ்வின் சாதாரண நிகழ்ச்சிகளைச் சொற்சிக்கனத்தோடு படைப்புகளாக்கி வருவது இவரது இயல்பாகும்.முருகேஷின் படைப்புகளில் இதுவரை 6 கல்லூரி மாணவர்கள் இள முனைவர் பட்ட ஆய்வும், 3 மாணவர்கள் முனைவர் பட்ட ஆய்வும் செய்துள்ளனர்.  
முருகேஷ் எழுதிய நூல்கள் மதுரை காமராசர் பல்கலைக்கழகப் பாடத்திட்டத்திலும், விருதுநகர் வன்னியப் பெருமாள் மகளிர் கல்லூரிப் பாடத்திட்டத்திலும், சிவகாசி அய்யநாடார் ஜானகி அம்மாள் கல்லூரி பாடத்திட்டத்திலும் இடம்பெற்றுள்ளன. தமிழ் இலக்கிய வரலாற்றில் ஐக்கூவிற்கு ஒரு தனியிடம் உருவாக்குவதற்காக முயன்றவர்களில் முருகேஷும் ஒருவர் எனலாம். தமிழக அரசின் சமச்சீர் பாடத்திட்டக் குழுவில் இடம்பெற்று முதல் வகுப்பு மற்றும் ஆறாம் வகுப்பு பாட நூல்கள் உருவாக்கத்திலும் முருகேஷ் பங்களிப்பு செய்துள்ளார்.  
கேரள மாநில அரசின் அழைப்பின் பேரில் திருச்சூரில் நடைபெற்ற எழுத்தச்சன் விழாவின் கவிதை வாசிப்பு நிகழ்வில் கலந்துகொண்டார். 2012-ஆம் ஆண்டு இலங்கையில் நடைபெற்ற உலகச் சிற்றிதழ்கள் சங்க மாநாட்டில் சிறப்பு விருந்தினராகப் பங்கேற்றார். 2013-ஆம் ஆண்டு சிங்கப்பூரில் நடைபெற்ற உலகப் படைப்பாளர்கள் கருத்தரங்கில் சிறப்புப் பிரதிநிதியாகப் பங்கேற்றார். விசயவாடாவில் இந்திய அரசின் சாகித்திய அகாதமி நடத்திய ‘சிறுவர் இலக்கியத்தின் வளர்ச்சியும் போக்கும்’ என்ற தலைப்பிலான தேசிய கருத்தரங்கில் பங்கேற்று கட்டுரை வாசித்தார்.  
குழந்தை இலக்கியப் பிரிவில் வழங்கப்படும் பால புரசுகார் விருதுக்காக 2021 ஆம் ஆண்டு கவிஞர் மு.முருகேஷ் தேர்ந்தெடுக்கப்பட்டுள்ளார்.
# மு. முருகேஷ்

## வாழ்க்கைக் குறிப்பு

தமிழ்நாட்டின் புதுக்கோட்டை மாவட்டத்திலுள்ள திருக்கோகர்ணத்தில் முருகேஷ் பிறந்தார். இயற்பெயர் மு.முருகேசன். இயந்திரப் பொறியியலில் பட்டம் பெற்ற இவர், பின்னர் தமிழில் இள முனைவராகப் பட்டம் பெற்றுள்ளார். திருவண்ணாமலை மாவட்டம் வந்தவாசியில் வாழ்ந்து வருகிறார். இவரது மனைவி அ.வெண்ணிலா தமிழ் இலக்கிய உலகின் முன்னணி கவிஞர், நாவலாசிரியர், வரலாற்று ஆய்வாளர் என்ற சிறப்புக்களுக்கு உரியவராவார்.
# மு. முருகேஷ்

## இலக்கியச் செயல்பாடுகள்

- ஜப்பானிய ஐக்கூ கவிதைகளைத் தமிழக வாசகர் மத்தியில் பரவலாகக் கொண்டு செல்லும் முயற்சியாக இளைய தமிழ்க் கவிஞர்கள் பலரை ஒருங்கிணைத்து தமிழகம் முழுவதும் ஐக்கூ திருவிழாக்களை நடத்தினார். 'இனிய ஹைக்கூ’ என்ற கவிதைச் சிற்றிதழ் ஒன்றைத் தொடங்கி எண்ணற்ற ஐக்கூ கவிஞர்களை அறிமுகம் செய்து வைத்தார்.
- பெங்களூரு நகரில் நடைபெற்ற உலக ஐக்கூ மாநாட்டில் தமிழ்நாட்டின் பிரதிநிதியாகக் கலந்து கொண்டார். மாநாட்டில் நடைபெற்ற உலகம் தழுவிய பன்மொழிக் கவிதைப் போட்டியில் கலந்துகொண்டு பரிசும் பெற்றார்.
- இலக்கிய மாநாடுகளில் உரையாற்றுவதற்காக இலங்கை, சிங்கப்பூர், குவைத், மலேசியா போன்ற நாடுகளிலுள்ள தமிழ் அமைப்புகள் அழைப்பின் பேரில் அந்நாடுகளுக்குச் சென்று உரையாற்றி வந்துள்ளார்.
- மத்திய அரசின் இலக்கிய அமைப்பான சாகித்திய அகாடெமி ஆதரவு பெற்று மேற்கு வங்கம், கர்நாடகா, ஆந்திர மாநிலங்களுக்குச் சென்று தேசிய அளவிலான இலக்கிய நிகழ்வுகளில் பங்கேற்றுள்ளார்.
# மு. முருகேஷ்

## சமூகச் செயல்பாடுகள்

- புதுக்கோட்டை மாவட்ட அறிவொளி இயக்கத்தில் கலைக்குழு பயிற்சியாளர், மாவட்டத் தகவல் தொகுப்பாளர்.
- சென்னை லயோலா கல்லூரி பண்பாடு மக்கள் தொடர்பகத்தின் ஊடகக் கல்விப் பயிற்றுநர்.
- தமிழ்நாடு அறிவியல் இயக்கத்தின் மக்கள் பள்ளி இயக்க மாநிலக் கருத்தாளர்
- ஆர்.எம்.ஏ. கலைக்கோட்டத்தின் உலக வங்கித் திட்டமான புதுவாழ்வுத் திட்டத்தின் மாநிலக் கலைக்குழு ஒருங்கிணைப்பாளர்.
- சுனாமி பாதித்த நாகப்பட்டினம் மாவட்டத்தில் யுனிசெப் நடத்திய பள்ளிக்குப் பின்னர் திட்டத்தின் மாநிலப் பயிற்சியாளர்.
# மு. முருகேஷ்

## முக்கிய நூல்கள்

2010-ஆம் ஆண்டு முருகேஷ் எழுதி வெளியிட்ட ‘குழந்தைகள் சிறுகதைகள்’ என்ற நூல் தமிழக அரசின் புத்தகப் பூங்கொத்து எனும் திட்டத்தில் தேர்வாகி, தமிழகத்திலுள்ள 32 ஆயிரம் அரசுப் பள்ளிகளுக்கும் வழங்கப்பட்டுள்ளது என்பது குறிப்பிடத்தக்கதாகும். லிம்கா சாதனைப் புத்தகத்திற்காக ‘குக்கூவென…’ என்ற 4.8 செ.மீ உயரமும் 4.5 செ.மீ அகலமும் கொண்ட சிறிய ஐக்கூ நூலை முருகேஷ் வெளியிட்டுள்ளார்.
# மு. முருகேஷ்

## எழுதிய மற்றும் தொகுத்த நூல்கள்

### புதுக்கவிதை நூல்கள்

1. பூவின் நிழல்
1. கொஞ்சும் ஹைக்கூ, கொஞ்சம் புதுக்கவிதை
1. 36 கவிதைகளும், 18 ஓவியங்களும்
1. நீ முதல், நான் வரை
1. குழந்தைகள் ஊருக்குப் போய்விட்டன
1. கடவுளோடு விளையாடும் குழந்தைகள்
1. மனசைக் கீறி முளைத்தாய்
1. கழிப்பறைக்குச் சென்றிருக்கிறார் கடவுள்
# மு. முருகேஷ்

## எழுதிய மற்றும் தொகுத்த நூல்கள்

### ஐக்கூ நூல்கள்

1. விரல் நுனியில் வானம்
1. என் இனிய ஹைக்கூ
1. தோழமையுடன்
1. ஹைக்கூ டைரி
1. தரை தொடாத காற்று
1. நிலா முத்தம்
1. என் இனிய ஹைக்கூ
1. உயிர்க் கவிதைகள்
1. வரும்போலிருக்கிறது மழை
1. தலைகீழாகப் பார்க்கிறது வானம்
1. குக்கூவென…
# மு. முருகேஷ்

## எழுதிய மற்றும் தொகுத்த நூல்கள்

### சிறுகதை நூல்கள்

1. இருளில் மறையும் நிழல்
# மு. முருகேஷ்

## எழுதிய மற்றும் தொகுத்த நூல்கள்

### குழந்தைகளுக்கான நூல்கள்

1. பெரிய வயிறு குருவி
1. உயிர்க் குரல்
1. ஹைக்கூ குழந்தைகள்
1. மண் மணம் வீசும் மக்களின் விடுகதைகள்
1. கொஞ்சம் வேலை நிறைய சம்பளம்
1. காட்டுக்குள்ளே பாட்டுப் போட்டி
1. குழந்தைகள் – சிறுகதைகள்
1. எடுத்தேன் படித்தேன் தேன் கதைகள்
1. படித்துப் பழகு
1. பறக்கும் பப்பி பூவும் அட்டைக்கத்தி ராஜாவும்
1. ஒல்லி மல்லி குண்டு கில்லி
1. அம்மாவுக்கு மகள் சொன்ன உலகின் முதல் கதை
1. தவிட்டுக் குருவியும் தங்கராசு மாமாவும்
1. தினுசு தினுசா விளையாடலாமா..?
1. நல்லமுத்து பாட்டிக்கு நாவல் மரம் சொன்ன கதை
1. குழந்தைகள் உலகம் – உள்ளே வெளியே
1. குழந்தைகளல்ல குழந்தைகள்
1. சின்னச் சிறகுகளால் வானம் அளப்போம்
# மு. முருகேஷ்

## எழுதிய மற்றும் தொகுத்த நூல்கள்

### பிற நூல்கள்

1. மின்னல் பூக்கும் இரவு
1. ஹைக்கூ கற்க
1. ஹைக்கூ கோட்டையாகும் புதுக்கோட்டை
1. பெண்ணியம் பேசும் தமிழ் ஹைக்கூ
1. தமிழ் ஹைக்கூ: நூற்றாண்டுத் தடத்தில்...
1. இத்தனை நாளாய் எங்கிருந்தாய்?
1. ஆயிரம் பூக்கள் மலரட்டும்
1. குழந்தைகளால் அழகாகும் பூமி
1. வெற்றியின் எல்லை வெகுதூரமில்லை
1. பூமியெங்கும் புத்தக வாசம்
1. தெருவோர தேசம்
1. மழைத்துளிப் பொழுதுகள்
1. என் மனசை உன் தூரிகைத் தொட்டு
1. கிண்ணம் நிறைய ஹைக்கூ
1. வேரில் பூத்த ஹைக்கூ
1. நீங்கள் கேட்ட ஹைக்கூ
1. திசையெங்கும் ஹைக்கூ
1. இனியெல்லாம் ஹைக்கூ
1. ஹைக்கூ நந்தவனம்
1. மலையிலிருந்து கதை அருவி
# மு. முருகேஷ்

## விருதுகளும் பரிசுகளும்

1. *அம்மாவுக்கு மகள் சொன்ன உலகின் முதல் கதை* என்ற சிறுகதை தொகுப்பிற்காக எழுத்தாளர் மு.முருகேஷிற்கு, 2021ம் ஆண்டிற்கான பால சாகித்ய அகாதமி விருது அறிவிக்கப்பட்டுள்ளது.
1. பாரத மாநில வங்கியின் சிறந்த கவிதை நூலுக்கான பரிசுகள்
1. தமிழ்நாடு முற்போக்கு எழுத்தாளர் கலைஞர்கள் சங்கத்தின் செல்வன் கார்க்கி கவிதை விருது
1. தியாகதுருகம் பாரதியார் தமிழ்ச் சங்கத்தின் சிறந்த குழந்தை இலக்கிய நூல் பரிசு
1. திருப்பூர் தமிழ்ச் சங்கமும் பரிசு வழங்கியது.
1. கவிஓவியா’ இதழின் சிறந்த ஹைக்கூ கவிதை நூலுக்கான பரிசு.
1. கலை, இலக்கியச் சிந்தனையாளர் மன்றம் சார்பில் சிறந்த சிறுகதை நூலுக்கான பரிசு
1. கம்பம் பாரதி இலக்கியப் பேரவை பரிசு.
1. தமுஎகச வழங்கும் எழுத்தாளர் கு.சின்னப்ப பாரதி சிறுவர் இலக்கிய நூலுக்கான பரிசு.
1. கவிமுகில் அறக்கட்டளை பரிசு
1. அனைத்திந்திய தமிழ் எழுத்தாளர்கள் சங்கப் பரிசு.
1. தவத்திரு குன்றக்குடி அடிகளார்’ நினைவு விருது
1. குவைத் வானம்பாடிக் கவிஞர்கள் சங்கத்தின் ‘குறுங்கவிச் செல்வன்’ விருது
1. இவற்றைத் தவிர ஹைக்கூ வித்தகர் விருது, தமிழ்முகில் விருது, இலக்கியப் பசுமை விருது, ஹைக்கூ சுடர் விருது, மலேசிய பழனிவேல் நினைவு அறக்கட்டளையின் வள்ளுவர் விருது, சிந்தனைச் சிற்பி சிங்கார வேலர் இலக்கிய விருது, இலக்கிய மறவர் விருது, சிறந்த குழந்தை எழுத்தாளர் விருது, செம்பணிச் சிகரம் என்ற விருது, இலக்கியச் சான்றோர் விருது, ஹைக்கூ செம்மல் விருது, அன்னம் விருது, தமிழக அரசின் பள்ளிக் கல்வித் துறையும் பொதுநூலக இயக்கமும் இணைந்து வழங்கிய ‘நூலக ஆர்வலர் விருது, கவிப்பேராசான் மீரா விருது உள்ளிட்ட பல விருதுகளும் பரிசுகளும் வெவ்வேறு காலங்களில் பல்வேறு அறக்கட்டளைகளும் பிற அமைப்புகளும் முருகேஷிற்கு வழங்கி சிறப்பு சேர்த்துள்ளன.
# லெட்டிடியா ரைட்

**லெட்டிடியா ரைட்** (*Letitia Wright*, பிறப்பு: 31 அக்டோபர் 1993) என்பவர் கயானா-பிரித்தானியா நாட்டு நடிகை ஆவார். இவர் 2011 ஆம் ஆண்டு முதல் பிளாக் பான்தர் (2018), அவெஞ்சர்ஸ்: இன்பினிட்டி வார் (2018) போன்ற திரைப்படங்களிலும், டாப் பாய், கம்மிங் ஆப் போன்ற பிரித்தானியா தொலைக்காட்சி தொடர்களிலும் நடித்துள்ளார்.  
இவர் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான பிளாக் பான்தர் (2018), அவெஞ்சர்ஸ்: இன்பினிட்டி வார் (2018),அவெஞ்சர்ஸ்: எண்ட்கேம் (2019) போன்ற திரைப்படங்களில் சூரி என்ற கதாபாத்திரத்தில் நடித்ததன் மூலம் அறியப்படும் நடிகை ஆவார். இவர் 2019 ஆம் ஆண்டில் 'பிரித்தானிய ரைசிங் ஸ்டார்' என்ற விருதைப் பெற்றுள்ளார்.
# லெட்டிடியா ரைட்

## ஆரம்ப கால வாழ்க்கை

லெடிடியா மைக்கேல் ரைட் 31 அக்டோபர் 1993 அன்று கயானாவின் ஜார்ஜ்டவுனில் பிறந்தார். அவருக்கு ஏழு வயதாக இருந்தபோது அவரது குடும்பம் லண்டனுக்கு குடிபெயர்ந்தது, அவர் அங்கு பள்ளியில் படித்தார். டோட்டன்ஹாம் நகரில் வளர்ந்த இவர் நார்தம்பர்லேண்ட் பார்க் சமூகப் பள்ளியில் பயின்றார். அப்போது அவர் "நான் எப்போதும் வடக்கு லண்டன் பெண்ணாக இருப்பேன்" என்று கூறியுள்ளார்.
# பொலிகண்டி

**பொலிகண்டி** (*Polikandy*) என்பது இலங்கையின் வட மாகாணத்தில் யாழ்ப்பாண மாவட்டத்தில் அமைந்துள்ள ஓர் ஊராகும். இதன் அருகே பருத்தித்துறை, வல்வெட்டித்துறை, கரணவாய் ஆகிய நகரங்கள் அமைந்துள்ளன. இது பொலிகண்டி கிழக்கு, பொலிகண்டி மேற்கு, பொலிகண்டி தெற்கு என மூன்று கிராம அலுவலர் பிரிவுகளைக் கொண்டுள்ளது.  
இவ்வூர் மக்களின் முக்கிய தொழில் வேளாண்மை, மற்றும் மீன் பிடித்தல் ஆகும்.  
1990 இற்கும் 2005 இற்கு இடையில் புலிகளுக்கும் இலங்கைத் தரைப்படையினருக்கும் இடையே பல சமர்கள் பொலிகண்டியில் நிகழ்ந்துள்ளன. ஈழப்போரின் போது, 1990-1995 காலப்பகுதியில், வலிகாமம் வடக்குப் பகுதியில் - குறிப்பாக பலாலி, காங்கேசன்துறை, மயிலிட்டி, தெல்லிப்பழை, கீரிமலை போன்ற இடங்களில் இருந்து இடம்பெயர்ந்த மக்கள் பொலிகண்டியில் தங்கியிருந்தனர்.
# பொலிகண்டி

## இங்குள்ள கோவில்கள்

பொலிகண்டியில் உள்ள பல சைவக் கோவில்களுக்கு நூற்றாண்டுக்கும் மேலான வரலாறு உண்டு. இவற்றில் சில:
- பொலிகண்டி கந்தவனக்கடவை கந்தசாமி கோயில்
- இருப்பைமூலை (உப்புக்கிணற்றடி) சித்திவிநாயகர் ஆலயம்
- சல்லியம்பதி வீரகத்தி விநாயகர் ஆலயம்
- நீர்வளைப் பிள்ளையார் ஆலயம்
- குளத்தடி வைரவர் கோவில்
- மருதாம்புலம் பத்திரகாளி அம்மன் ஆலயம்
- பொலிகண்டி தியலம்பற்றை வீரபத்திரர் ஆலயம்
- பொலிகண்டி அரசம்புலம் இராஜராஜேஸ்வரி அம்மன் ஆலயம்
# பொலிகண்டி

## பாடசாலைகள்

- பொலிகண்டி இந்து தமிழ் கலவன் பாடசாலை
- அமெரிக்கன் மிசன் தமிழ் கலவன் பாடசாலை
# பொலிகண்டி

## இவ்வூரைச் சேர்ந்தவர்கள்

- தெணியான், எழுத்தாளர்
- சூசை (தில்லையம்பலம் சிவனேசன், கடற்புலிகள் தலைவர்)
- பேராசிரியர் அம்மன்கிளி முருகதாஸ்
# இரேலங்கி நரசிம்மராவ்

**இரேலங்கி நரசிம்மராவ்** (Relangi Narasimha Rao) (30 செப்டம்பர் 1951) ஒரு இந்திய திரைப்பட இயக்குநரும், திரைக்கதை எழுத்தாளருமாவார். முக்கியமாக தெலுங்குத் திரையுலகில் பணிபுரிந்து வருகிறார். இவர் நகைச்சுவை படங்களுக்காக நன்கு அறியப்பட்டவர். குறிப்பாக நடிகர்கள் சந்திர மோகன் மற்றும் இராஜேந்திர பிரசாத் ஆகியோருடனான இவரது படங்களான *இத்தரு பெல்லலா முத்துலா போலீஸ்*, *எதிரின்ட்டி மொகுடு பக்கென்ட்டி பெல்லம்*, *போலீஸ் பார்யா*, *சின்னோடு பெத்தோடு*, *தப்பேவாரிகி சேட்டு*, *சம்சாரம்*, *மாமா அல்லுடு*, *குண்டம்மகாரி கிருஷ்ணாலு* போன்ற குறிப்பிடத்தக்க திரைப்படங்களில் அடங்கும்.  
இவர் 70க்கும் மேற்பட்ட திரைப்படங்களை இயக்கியுள்ளார். பெரும்பாலும் தெலுங்கிலும், மற்றவை கன்னடத்திலும், அதே போல் தமிழிலும் ஒரு படம் இயக்கியிருந்தார். தெலுங்கில் இரண்டு தொலைக்காட்சித் தொடர்களையும் இயக்கியுள்ளார். இவர் இயக்கிய *சுந்தரி சுப்பராவ்* படத்திற்காக திரைக்கதைக்காக நந்தி விருதை வென்றார் . இவர் திவாகர் பாபு , சங்கரமஞ்சி பார்த்தசாரதி போன்ற எழுத்தாளர்களை அறிமுகப்படுத்தினார். தெலுங்கு நடிகர்களான சுமன், ரேவதி, கின்னெரா ஆகியோரையும் இவர் அறிமுகப்படுத்தினார்.  
இவரது சமீபத்திய 75 வது படம் *எலுகா மஜாகா* 26 பிப்ரவரி 2016 அன்று ஆந்திரா, தெலங்காணா மாநிலங்களில் வெளியிடப்பட்டது.
# இரேலங்கி நரசிம்மராவ்

## ஆரம்ப கால வாழ்க்கை

ஆந்திரப் பிரதேசத்தின் மேற்கு கோதாவரி மாவட்டத்தின் பாலகொல்லுவில் இரேலங்கி இரங்கநாயக்கலு, சிவ இராமாயம்மா ஆகியோருக்கு செப்டம்பர் 10 ஆம் தேதி பிறந்தார்.
# இரேலங்கி நரசிம்மராவ்

## தொழில்

இவர், முகமது பின் துக்ளக் என்ற படத்திற்காக இயக்குநர் பி. வி. பிரசாத்தின் உதவியாளராக 1971இல் தெலுங்கு திரையுலகில் நுழைந்தார். 1972 ஆம் ஆண்டில் *ஊரிக்கி உபகாரி* திரைப்படத்திற்காக இயக்குநர் கே. எஸ். ஆர். தாசிடம் உதவி இயக்குநராகப் பணியாற்றினார். பின்னர் 1973ஆம் ஆண்டில் *சம்சாரம் சாகரம்* படத்திற்காக தாசரி நாராயண ராவிடம் உதவி இயக்குநராகப் பணியாற்றினார். 1980 ஆம் ஆண்டு வரை இவர், அவரிடம் இணை இயக்குநராக பணியாற்றிய பின்னர் இயக்குநரானார்.
# இரேலங்கி நரசிம்மராவ்

## தொழில்

### நகைச்சுவை படங்களின் இயக்குநர்

1980இல் வெளியான தெலுங்கு படமான *சந்தமாமா* மூலம் இயக்குநராக அறிமுகமானார். இது ஒரு குடும்ப நாடகம். ஆனால் படத்தின் வெளியீடு தாமதமானது. 1982 ஆம் ஆண்டு வரை திரையிடப்படவில்லை. இவரது, அடுத்தடுத்த படங்கள், *நேனு மா ஆவிட*, *ஏவண்டோய் ஸ்ரீமதிகாரு*, இல்லந்த்தா சந்தடி ஆகிய அனைத்துமே வெற்றிகரமான நகைச்சுவையாகவும், குறைந்த செலவிலும் எடுக்கப்பட்டது. இந்த படங்கள் தற்செயலாக நடிகர் சந்திர மோகனுடன் ஒரு வெற்றிகரமான ஒத்துழைப்பைத் தொடங்கின. அவருடன் மொத்தம் 18 படங்களை இயக்கியுள்ளார். அக்கினேனி நாகேஸ்வர ராவ் ( *தாகுதுமுதலா தாம்பத்தியம்*, 1990), சோபன் பாபு ( *சம்சாரம்*, 1988), கிருஷ்ணம் ராஜூ ( *யமதர்ம ராஜு*, 1990) போன்ற நடிகர்களுடனும் பணியாற்றியுள்ளார்.
# இரேலங்கி நரசிம்மராவ்

## தொழில்

### கன்னடம், தமிழ் திரையுலகில் நுழைதல்

1991இல் வெளியான இவரது மிகப்பெரிய வெற்றி பெற்ற நகைச்சுவைப் படங்களான *இத்தரு பெல்லாலு முத்துலா போலீஸ்,* *எதிரிண்டி மொகுடு பக்கிண்டி பெல்லம்* ஆகிய இரண்டும் கன்னடம், தமிழ்த் திரையுலகில் நுழைவதற்கு வழி வகுத்தன. அடுத்த ஐந்து ஆண்டுகளில், கன்னடத்தில் ஏழு படங்களை இயக்கினார்.
# இரேலங்கி நரசிம்மராவ்

## பிற படைப்புகளும், சாதனைகளும்

*சுந்தரி சுப்பாராவ்* என்ற படத்திற்காக எழுத்தாளர் ஆதி விஷ்ணுவுடன் இணைந்து இவருக்கு சிறந்த திரைக்கதை ஆசிரியருக்கான நந்தி விருது வழங்கப்பட்டது. 2007 ஆம் ஆண்டில் இந்திய குழந்தைகள் திரைப்பட சங்கம் நடத்திய 15வது சர்வதேச குழந்தைகள் திரைப்பட விழாவில் ஆசிய பனோரமா நடுவர் உறுப்பினராக செயல்பட்டார். 2005-2006 ஆண்டுகளுக்கான நந்தி தொலைக்காட்சி விருதுகளுக்கான தலைவராகவும் இருந்தார்.  
2008 ஆம் ஆண்டில் *ஈடிவி*க்கு *புஜ்ஜி புஜ்ஜிபாபு* உட்பட தெலுங்கில் ஒரு சில தொலைக்காட்சி தொடர்களையும் இயக்கியுள்ளார்.
# இரேலங்கி நரசிம்மராவ்

## சொந்த வாழ்க்கை

இவர், சாய்லட்சுமி என்பவரை திருமணம் செய்து கொண்டார். இவர்களுக்கு கிரண் இரேலங்கி, சதீஷ் இல்ரேலங்கி என்ற இரண்டு மகன்கள் உள்ளனர்.
# மேல்மருவத்தூர் அற்புதங்கள்

**மேல்மருவத்தூர் அற்புதங்கள்** (*Mel Maruvathoor Arpudhangal*) என்பது 1986-ஆம் ஆண்டு வெளியான தமிழ் இந்து பக்தி நாடகத் திரைப்படம் ஆகும். ஜகதீசன் இயக்கிய இப்படத்தை ஜா. குருமூர்த்தி தயாரித்தார். திரைப்படத்தின் கதையை சக்தி தாசன் சி. கணேசன் எழுதி, திரைக்கதையை ஜெகதீசன் எழுதினார். கே. வி. மகாதேவன் இசையமைத்த இப்படத்தில் ராஜேஷ், சுலக்சனா, நளினி, ராதாரவி ஆகியோர் முக்கிய வேடங்களில் நடித்திருந்தனர். இந்தப் படம் தெலுங்கில் *ஆதி சக்தி மகிமலு* என்ற பெயரில் மொழிமாற்றம் செய்யபட்டது.
# மேல்மருவத்தூர் அற்புதங்கள்

## நடிகர்கள்

- ராஜேஷ் மாரிமுத்தாக
- சுலக்சனா காயத்திரியாக
- ராதாரவி இராஜதுரையாக
- நளினி கற்பகமாக
- தேங்காய் சீனிவாசன் கிராமத் தலைவர்
- கே. ஆர். விஜயா அம்மன்
- பீலி சிவம் இராஜதுரையின் நண்பராக
- எஸ். என். பார்வதி மாரிமுத்துவின் பக்கத்து வீட்டுக்காரர்
- பயில்வான் ரங்கநாதன் இராஜதுரையின் அடியாள்
- எம்.எல்.ஏ தங்கராஜ்
- இராஜ் கிருஷ்ணா
- மைதிலி பிரியா
# மேல்மருவத்தூர் அற்புதங்கள்

## இசை

இபடத்திற்கு கே. வி. மகாதேவன் இசையமைத்தார்.
# மேல்மருவத்தூர் அற்புதங்கள்

## இசை

### தமிழ்ப் பதிப்பு

பாடல் வரிகளை வாலி எழுதினார்.
| 1 | "ஒரே தாய் ஒரே குலம்" | சீர்காழி கோவிந்தராஜன் | வாலி | 03:38 |
| --- | --- | --- | --- | --- |
| 2 | "ஊர பாடல" | மலேசியா வாசுதேவன் | 01:09 |  |
| 3 | "உன்ன தானே மலையா" | கே. ஜே. யேசுதாஸ் | 04:06 |  |
| 4 | "அம்மா உனது அற்புதங்கள்" | வாணி ஜெயராம் | 04:33 |  |
| 5 | "ஆணையிட்டால் ஆடுகிறேன்" | பி.சுசீலா | 04:37 |  |
| 6 | "என்ன பெத்தவளே" | கே. ஜே. யேசுதாஸ் | 04:15 |  |
| 7 | "வங்க கடலின்" | எஸ். பி. சைலஜா | 05:15 |  |
| 8 | "வான்மயில் போலே" | வாணி ஜெயராம் | 04:14 | } |
# மேல்மருவத்தூர் அற்புதங்கள்

## இசை

### தெலுங்குப் பதிப்பு

இந்தப் படம் தெலுங்கில் *ஆதி சக்தி மகிமலு* என்று பெயரில் மொழிமாற்றம் செய்யப்பட்டது.
| 1 | "நின்னு நேனு" | எஸ். பி. பாலசுப்பிரமணியம் | 04:12 |  |
| --- | --- | --- | --- | --- |
| 2 | "அம்மா நீடு" | வாணி ஜெயராம் | 04:39 |  |
| 3 | "அனந்திகா" | பி. சுசீலா | 04:44 |  |
| 4 | "கண்ணு பெஞ்சின" | ராஜ் சீதாரம் | 04:20 |  |
| 5 | "புண்ய சாகர" | வாணி ஜெயரம் | 05:17 |  |
| 6 | "ஊரிகாய் பாடவே" | ஜி. ஆனந்த் | 01:18 | } |
# செபாஸ்டியன் இஸ்டான்

**செபாஸ்டியன் இஸ்டான்** (பிறப்பு: ஆகத்து 13, 1982) என்பவர் உருமேனியா-அமெரிக்க நாட்டு திரைப்படம் மற்றும் தொலைக்காட்சி நடிகர் ஆவார்.  
இவர் 2011 ஆம் ஆண்டு மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான கேப்டன் அமெரிக்கா: முதல் அவெஞ்சர் (2011), கேப்டன் அமெரிக்கா: த வின்றர் சோல்யர் (2014), ஆன்ட்-மேன் (2015), கேப்டன் அமெரிக்கா: சிவில் வார் (2016), பிளாக் பான்தர் (2018), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் பக்கி பார்ன்சு என்ற கதாபாத்திரத்தில் நடித்ததன் மூலம் அறியப்படும் நடிகர் ஆவார். 2015 ஆம் ஆண்டில் ஜொனாதன் டெம் இயக்கிய நகைச்சுவை-நாடகமான 'ரிக்கி மற்றும் 3 பிளாஷ்' மற்றும் ரிட்லி சுகாட் இயக்கிய அறிவியல் புனைகதைத் திரைப்படமான த மார்சன் போன்ற திரைப்படங்க்ளில் நடித்துளளார்.  
2021 ஆம் ஆண்டில் டிஸ்னி+ என்ற ஓடிடி தளத்திற்க்காக பால்கன் அண்ட் வின்டர் சோல்ஜர் என்ற வலைத்தொடரில் முதன்மை கதாபாத்திரத்தில் நடித்துள்ளார். இந்த தொடரை மார்வெல் ஸ்டுடியோ தயாரிக்க, 'மால்கம் ஸ்பெல்மேன்' தலைமையில், 'கரி ஸ்கோக்லேண்ட்' என்பவர் இயக்கியுள்ளார். இது மார்வெல் திரைப் பிரபஞ்சத்தின் நான்காம் கட்டத்தின் இரண்டாம் தொடர் ஆகும்.
# செபாஸ்டியன் இஸ்டான்

## ஆரம்ப கால வாழ்க்கை

இஸ்டான் 13 ஆகத்து 1982 ஆம் ஆண்டில் உருமேனியாவில் கான்ஸ்டானியாவில் பிறந்தார். அவருக்கு இரண்டு வயதாக இருந்தபோது அவரது பெற்றோர் விவாகரத்து செய்தனர். அவருக்கு எட்டு வயதாக இருந்தபோது இஸ்டானும் அவரது தாயார் ஜார்ஜெட்டா ஆர்லோவ்ஸியும் ஆஸ்திரியாவில் வியன்னா நகருக்கு குடிபெயர்ந்தனர். அங்கு அவர் பியானோ கலைஞராகப் பணியாற்றினார். அந்த காலம் ரோமானிய புரட்சி காலம் ஆகும். நான்கு ஆண்டுகளுக்குப் பிறகு அவர்கள் நியூயார்க்கில் உள்ள ராக்லேண்ட் கவுண்டியில் குடியேறினர். அங்கு அவரது தாயார் அமெரிக்கா பள்ளியில் பணிபுரியும் ஒரு தலைமை ஆசிரியரை மணந்தார். அவர் உருமேனிய ஆர்த்தடாக்ஸ் தேவாலயத்தால் வளர்க்கப்பட்டார் என்பது குறிப்பிடத்தக்கது.
# இராமோசி ராவ்

**செருகூரி இராமோசி ராவ்** (Cherukuri Ramoji Rao) ( 16 நவம்பர் 1936 - 8 சூன் 2024) என்பவர்) ஒரு இந்திய திரைப்பட தயாரிப்பாளரும், ஊடக தொழில்முனைவோருமாவார். உலகின் மிகப்பெரிய திரைப்பட தயாரிப்பு அரங்கமான இராமோசி திரைப்பட நகர், திரைப்பட தயாரிப்பு நிறுவனமான *உஷாகிரன் மூவிஸ்*, ஈடிவி என்ற தொலைக்காட்சி நிறுவனங்கள் ஆகியவற்றைக் கொண்ட இரமோசி குழுமத்தின் தலைவராக உள்ளார். தெலுங்குத் திரையுலகில் இவர் செய்த படைப்புகளுக்காக நான்கு தென்னிந்திய பிலிம்பேர் விருதுகளையும், தேசிய திரைப்பட விருதையும் பெற்றுள்ளார். 2016ஆம் ஆண்டில், பத்திரிகை, இலக்கியம், கல்வி ஆகியவற்றில் இவர் செய்த பங்களிப்புகளுக்காக இந்தியாவின் இரண்டாவது மிக உயர்ந்த கௌரவமான பத்ம விபூசண் வழங்கி கௌரவிக்கப்பட்டார்.
# இராமோசி ராவ்

## சொந்த வாழ்க்கை

இந்தியாவின் ஆந்திராவின் கிருட்டிணா மாவட்டத்திலுள்ள பெத்தபருபுடியில் ஒரு விவசாய குடும்பத்தில் இவர் பிறந்தார். இராமோசி குழுமத்திற்கு சொந்தமான நிறுவனங்களில் மார்கதர்சி நிதி நிறுவனம், ஈநாடு நாளிதல், ஈடிவி தொலைக்காட்சி நிறுவனம், இரமாதேவி பொதுப்பள்ளி, பிரியா உணவகங்கள், உஷாகிரன் திரைப்பட நிறுவனம், ஐதராபாத்துக்கு அருகிலுள்ள இராமோசி திரைப்பட நகரம் ஆகியவை அடங்கும். ஆந்திராவில் உள்ள 'டால்பின் விடுதிகள்' குழுமத்தின் தலைவராகவும் உள்ளார்.  
இவரது, இளைய மகன், செருகூரி சுமன், இரத்த புற்றுநோயால் 7 செப்டம்பர் 2012 அன்று இறந்தார்.
# இராஜ்–கோட்டி

**இராஜ்-கோட்டி** (Raj–Koti) என்று பிரபலமாக அழைக்கப்படும் தொட்டகுரா சோமராஜு மற்றும் சாலூரி கோட்டீசுவர ராவ் ஆகிய இருவரும் தெலுங்குத் திரையுலகில் இந்திய திரைப்பட இசையமைப்பாளர்களாகவும், பாடகர்களாகவும், பாடலாசிரியர்களாகவும், ஒலிப்பதிவு தயாரிப்பாளர்களாகவும், இசைக்கலைஞர்களாகவும், பலதரப்பட்ட இசைக்கருவிகளை இசைப்பவர்களாகவும் இருக்கும் இரட்டையர்கள் ஆவர். பத்தாண்டு கால இடைவெளியில்,சமகால தெலுங்குத் திரைப்பட இசையை மறுவரையறை செய்ததற்காக பாராட்டு இருவரும் பெற்றுள்ளனர். இவர்கள் சுமார் 180 படங்களுக்கு இசையமைத்துள்னர். இவர்களின் 3000 பாடல்களில் சுமார் 2,500 பாடல்களை பாடகர்கள் எஸ்.பி.பாலசுப்பிரமண்யமும், கே.எஸ் சித்ராவும் பாடியுள்ளனர்.  
இந்த இருவரிடமும் ஏ. ஆர். ரகுமான் 8 ஆண்டுகளாக விசைப்பலகை கலைஞராக பணியாற்றியுள்ளார். ஏபிஎன் ஆந்திராஜோதியில் ஒளிபரப்பப்பட்ட ஒரு தொலைக்காட்சி நேர்காணலில், இருவரும் மீண்டும் 2012 இல் இணைவதாகவும், தங்களை மீண்டும் நிலைநிறுத்திக் கொள்ள இருப்பதாகவும் அறிவித்தனர்.
# இராஜ்–கோட்டி

## பின்னணி

தொட்டகுரா சோமராஜு (ராஜ்) டி. வி. ராஜுவின் மகனும், சலூரி கோட்டீசுவர ராவ் (கோட்டி) சலூரி இராசேசுவர் ராவின் மகனும் ஆவார்.
# இராஜ்–கோட்டி

## விருதுகள்

- *ஹலோ பிரதர்* என்றபடத்திற்காக சிறந்த இசை இயக்குனருக்கான நந்தி விருது - 1994
# கோடை மழை

**கோடை மழை** (*Kodai Mazhai*) என்பது 1986 ஆம் ஆண்டு வெளியான இந்திய தமிழ்த் திரைப்படம் ஆகும். இப்படத்தை முக்தா எஸ். சுந்தர் இயக்க, வி. ராமசாமி தயாரித்தார். இப்படத்தில் வித்யாஸ்ரீ முக்கிய வேடத்தில் நடிக்க, லட்சுமி, ஜெய்சங்கர், ஸ்ரீப்ரியா ஆகியோர் துணை வேடங்களில் நடித்துள்ளனர். இப்படத்திற்கு இளையராஜா இசை அமைத்தார்.
# கோடை மழை

## நடிகர்கள்

- சுனிதா வித்யாவாக
- லட்சுமி
- ஜெய்சங்கர்
- சிறீபிரியா
- பிரசாத்
- மனோரமா
- லூசு மோகன்
- எஸ். வி. சேகர்
- செந்தில்
- தேங்காய் சீனிவாசன்
- அமலா
- பாக்யராஜ்
- சரிதா
- சார்லி
- மாஸ்டர் நாகேஷ்
- பேபி விஜயபிரியா
- இரசினிகாந்து சிறப்புத் தோற்றத்தில்
# கோடை மழை

## தயாரிப்பு

1980 களின் நடுப்பகுதியில் இந்தியாவில் அதிவேக மறுதலை திரைப்படங்கள் அறிமுகமானதைத் தொடர்ந்து, *கோடை மழை* படத்தின் காட்சிகள் குறைந்த வெளிச்சத்தில் படமாக்கப்பட்டன. இது சுனிதாவின் அறிமுகத் திரைப்படமாகும். பின்னர் அவர் "கோடை மழை வித்யா" என்று அறியப்பட்டார்.
# கோடை மழை

## இசை

இப்படத்திற்கான இசையை இளையராஜா மேற்கொள்ள, பாடல் வரிகளை என். கமரசன், புலமைபிதன், மு. மேத்தா ஆகியோர் எழுதினர். சிம்ஹேந்திரமாத்யம் ராகத்தில் "காற்றோடு குழலின்" பாடல் அமைக்கப்பட்டது.  
- "துப்பாக்கி கையில்" - இளையராஜா
- "காற்றோரோடு குழலின்" - சித்ரா
- "தேன்தூங்கும்" - எஸ். ஜானகி
- "பாலா பாலா" - உமா ராமணன், ஷோபா சந்திரசேகர்
# வேடன் (திரைப்படம்)

**வேடன்** (*Vedan*) என்பது 1993 ஆம் ஆண்டு மே மாதம் 6 ஆம் தேதியன்று வெளியான தமிழ் குற்றவியல் திரைப்படம் ஆகும். சுரேஷ் கிருஷ்ணா இயக்கிய இப்படத்தில் சரத்குமார், குஷ்பூ ஆகியோர் முக்கிய கதாபாத்திரங்களில் நடித்துள்ளனர். சரண்ராஜ், சரத் பாபு, ஈஸ்வரி ராவ், ராதாரவி ஆகியோர் துணை வேடங்களில் நடித்துள்ளனர். செல்வி தியாகராஜன் மற்றும் ஜி. சரவணன் ஆகியோரால் தயாரிக்கப்பட்ட இப்படத்திற்கு, தேவா இசை அமைத்தார். கவிஞர் வைரமுத்து பாடல்களை எழுதினார். இப்படம் 1993 மே 6 அன்று வெளியானது.  
இப்படம் தெலுங்கில் *வியாஸ் ஐ.பி.எஸ்* என்ற பெயரில் மொழிமாற்றம் செய்யப்பட்டு வெளியிடப்பட்டது.
# வேடன் (திரைப்படம்)

## கதை

உள்ளூர் தாதாவான பூபதியின் ( சரண்ராஜ் ) உதவியாளரால் ஒரு அரசியல்வாதி கொலை செய்யப்படுவதுடன் படம் தொடங்குகிறது. காவல் ஆணையர் கணேஷ் ( சரத் பாபு ) பூபதியை கைது செய்ய ஸ்காட்லாந்து யார்டில் பயிற்சிபெற்றவரான விஜயை ( சரத்குமார் ) நியமிக்கிறார். விஜய் சிறையில் இருந்து விடுதலையான ரஞ்சித் குமார் என்ற பெயரில் பூபதியின் கும்பலில் ஊடுருவுகிறார். விஜய் பின்னர் பூபதியின் சகோதரி பிரியாவை ( ஈஸ்வரி ராவ் ) கடத்த ஏற்பாடு செய்கிறார். பின்னர் அவர் அவளை மீட்கிறார். இதன்பிறகு பூபதிக்கு விஜயை மிகவும் பிடித்துவிட, விஜய் மெதுவாக அவரது வலது கரமாக மாறுகிறார். இதற்கிடையில், விஜயும் உஷாவும் ஒருவரையொருவர் காதலிக்கிறார்கள். அதன்பிறகு, காவல் ஆணையர் கணேஷ் கொல்லப்படுகிறார். இதன்பிறகு பூபதியின் கும்பலை ஒழிக்கும் பணியானது விஜய் மட்டுமே செய்யவேண்டி ஆகிறது. இது தவிர, பூபதி விஜயை ஒரு உளவாளி என்று சந்தேகிக்கத் தொடங்குகிறார். அடுத்தது என்ன நடக்கிறது என்பதே கதை ஆகும்.
# வேடன் (திரைப்படம்)

## நடிகர்கள்

- சரத்குமார் காவல் ஆய்வாளர் விஜய் (ரஞ்சித் குமார்)
- குஷ்பூ உஷாவாக
- சரண்ராஜ் பூபதியாக
- சரத் பாபு காவல் ஆணையாளர் கணேசாக
- ஈஸ்வரி ராவ் பிரியாவாக
- ராதாரவி மகராஜனாக
- சார்லி
- சின்னி ஜெயந்த் ஏழுமலையாக
- சனகராஜ் மெக்டோவலாக
- கசான் கான் மதனாக
- அஜய் ரத்னம் அஜையாக
- ரஞ்சித் குமார் காவல் ஆய்வாளர் பாஸ்கராக
- பூவிலங்கு மோகன் மோகனாக
- தளபதி தினேஷ் நாதனாக
- பொன்னம்பலம்
- கவிதாலயா கிருஷ்ணன் உணவக பணியாளர்
- மோகன் ராமன்
- ஒரு விரல் கிருஷ்ணா ராவ்
- லலிதா குமாரி
- அபிலாசா
- எஸ். என். பார்வதி
- சிகான் உசேனி
# வேடன் (திரைப்படம்)

## இசை

திரைப்பட பின்னணி இசை, பாடல்களுக்கான இசை ஆகியவற்றை திரைப்பட இசையமைப்பாளர் தேவா மேற்கொண்டார். 1993 இல் வெளியான இந்த படப் பாடல் பதிவில், வைரமுத்து எழுதிய 6 பாடல்கள் உள்ளன.
| 1 | 'சின்ன முள்ள தொட்டிடவிட' | மின்மினி | 4:56 |  |
| --- | --- | --- | --- | --- |
| 2 | 'தினத்தந்திக்கு ஒரு' | சித்ரா, எஸ். பி. பாலசுப்பிரமணியம் | 5:04 |  |
| 3 | 'ஐ லவ் யூ' | சித்ரா, எஸ். பி. பாலசுப்பிரமணியம் | 5:10 |  |
| 4 | 'கம்மா கரையில' | சித்ரா, எஸ். பி. பாலசுப்பிரமணியம் | 4:49 |  |
| 5 | 'வாழ்க்கையே போர்க்களம்' | எஸ். பி. பாலசுப்பிரமணியம் | 4:50 |  |
| 6 | 'வேடன்' | எஸ். பி. பாலசுப்பிரமணியம் | 5:14 | } |
# தெம்மாங்கு பாட்டுக்காரன்

**தெம்மாங்கு பாட்டுக்காரன்** (*Themmangu Paattukaaran*) என்பது 1997 ஆம் ஆண்டு வெளியான இந்தியத் தமிழ் திரைப்படம் ஆகும். கங்கை அமரன் இயக்க, ராஜ்கிரண் தயாரித்த இப்படத்தில் ராமராஜன், ஆமணி, கவுண்டமணி, செந்தில் ஆகியோர் முன்னணி வேடங்களில் நடித்துள்ளனர். இப்படத்திற்கு இளையராஜா இசை அமைத்துள்ளார்.
# தெம்மாங்கு பாட்டுக்காரன்

## நடிகர்கள்

- ராமராஜன்
- ஆமணி
- கவுண்டமணி
- செந்தில்
- வினு சக்ரவர்த்தி
- டி. கே. சண்முகசுந்தரம்
- பி. யு. சி. இராஜேந்திரன்
- பக்கிரிசாமி
- சஞ்சைகாந்த்
- தினேஷ்
- எஸ். என். பார்வதி
- அமுதா
- திலகம்
- புவணா
- பேபி ஐஸ்வர்யா
- பெரிய கருப்பு தேவர்
- வெள்ளை சுப்பையா
- கருப்பு சுப்பையா
- பசி நாராயணன்
# தெம்மாங்கு பாட்டுக்காரன்

## இசை

இப்படத்திற்கு இளையராஜா இசையமைத்தார்.  
- பொண்ணுக்கு - மனோ, சித்ரா
- என்னன்ன நாட்டுக்குள்ளே - மனோ
- ஏட்டைய்யா - கங்கை அமரன்
- காவேரி ஆறு - மனோ, சித்ரா
- நம்ம மனசு - மனோ, சித்ரா
- சின்ன சின்ன - கங்கை அமரன்
# சைதாப்பேட்டை மெற்றோ நிலையம்

**சைதாப்பேட்டை மெற்றோ நிலையம்** (*Saidapet Metro Station*) சென்னை மெற்றோவின் நீல வழித்தடத்தில் உள்ள ஒரு மெற்றோ இரயில் நிலையமாகும். இந்த நிலையம் சென்னை மெற்றோ, வண்ணாரப்பேட்டை மெற்றோ நிலையம்-சென்னை சர்வதேச விமான நிலையத்தின் நடைபாதை 1 உடன் உள்ள நிலத்தடி நிலையங்களில் ஒன்றாகும். இந்த நிலையம் சைதாப்பேட்டையின் சுற்றுப்புறத்திற்குச் சேவை செய்கிறது.
# சைதாப்பேட்டை மெற்றோ நிலையம்

## நிலையம்

இந்த நிலையத்தின் நீளம் 230 முதல் 250 மீட்டர் வரை உள்ளது&nbsp;மீட்டர். இந்த நிலையம் 25 மே 2018 அன்று பொதுமக்களின் பயன்பாட்டிற்காகத் திறக்கப்பட்டது.  
இந்த நிலையம் சென்னை மெற்றோ சூரியசக்தி ஆயம்களை நிறுவிய முதல் நிலையமாகும். இந்நிலையத்தில் மின் உயர்த்திகள், எஸ்கலேட்டர்கள் மற்றும் விளக்குகள் அமைப்பதற்காக மொத்தம் 400 கிலோவாட் ஆயம்கள் நிறுவப்பட்டுள்ளன.
# சைதாப்பேட்டை மெற்றோ நிலையம்

## நிலையம்

### நிலைய தளவமைப்பு

| **எம்** | மெஸ்ஸானைன் | கட்டணம் கட்டுப்பாடு, நிலைய முகவர், டிக்கெட் / டோக்கன், கடைகள் |
| --- | --- | --- |
| **பி** | <span>**தென்பகுதி**</span> | மேடை 1 Chennai சென்னை சர்வதேச விமான நிலைய மெட்ரோ நிலையம் நோக்கி |
| <small>தீவு மேடை, வலதுபுறத்தில் கதவுகள் திறக்கப்படும்</small></img> |  |  |
| <span>**வடபகுதி**</span> | மேடை 2 நோக்கி ← வாஷர்மன்பேட்டை மெட்ரோ நிலையம் | } |
# சைதாப்பேட்டை மெற்றோ நிலையம்

## நிலையம்

### வசதிகள்

சைதாப்பேட்டை மெற்றோ நிலையத்தில் கிடைக்கக்கூடிய தன்னியக்க வங்கி இயந்திர (ஏடிஎம்) பட்டியல்
# சைதாப்பேட்டை மெற்றோ நிலையம்

## இணைப்புகள்

### பேருந்து

மாநகரப் போக்குவரத்துக் கழகம் (சென்னை) பேருந்து வழித்தடங்கள்: எண் 1 பி, 5 ஏ, 5 பி, 5 இ, 5 டி, 9 எம், 18 ஏ, 18 டி, 18 இ, 18 ஆர், 19 ஏ, 19 பிசி, 19 சி, 19 டி, 23 சி, 23 வி, 29 என், 45 ஏ, 45 பி, 45 இ, 47, 47A, 47D, 49G, 49R, 51F, 51J, 51M, 51N, 51P, 52, 52B, 52K, 52P, 54, 54D, 54E, 54M, 54P, 54S, 60, 60A, 60D, 60H, 88CET, 88Ccut . .
# சைதாப்பேட்டை மெற்றோ நிலையம்

## இணைப்புகள்

### தொடருந்து

சென்னை புறநகர் இருப்புவழி பாதையின் சைதாப்பேட்டை தொடருந்து நிலையம் மிக அருகிலேயே அமைந்துள்ளது.
# சைதாப்பேட்டை மெற்றோ நிலையம்

## நுழைவு / வெளியேறு

| கேட் எண்-ஏ 1 | கேட் எண்-ஏ 2 | கேட் எண்-ஏ 3 | கேட் எண்-ஏ 4 |
| --- | --- | --- | --- |
| } |  |  |  |
# ஸ்ரீ ராஜ ராஜேஸ்வரி

**ஸ்ரீ ராஜ ராஜேஸ்வரி** (*Sri Raja Rajeshwari*) என்பது 2001 ஆண்டு வெளியான தமிழ் பக்தி திரைப்படம் ஆகும். பாரதி கண்ணன் இயக்கிய இப்படத்தில் ரம்யா கிருஷ்ணன், ராம்கி, சங்கவி ஆகியோர் முக்கிய கதாபாத்திரங்களில் நடித்துள்ளனர். பானுப்ரியா, நிழல்கள் ரவி, வடிவேலு, வினு சக்ரவர்த்தி ஆகியோர் துணை வேடங்களில் நடித்துள்ளனர். புஷ்பா காந்தசாமி தயாரித்த இப்படத்திற்கு தேவா இசை அமைத்துள்ளார். படம் 13 ஏப்ரல் 2001 அன்று வெளியிடப்பட்டது.
# ஸ்ரீ ராஜ ராஜேஸ்வரி

## நடிகர்கள்

- ரம்யா கிருஷ்ணன் இராஜராஜ ராஜேஸ்வரி
- ராம்கி (நடிகர்) இராசையா மற்றும் இராஜா (இரவீந்திரநாத்தின் மகன்)
- சங்கவி (நடிகை) மீனாட்சி
- பானுப்ரியா (நடிகை) சக்தி அம்மன்
- வடிவேலு (நடிகர்) மைனர் பாண்டியன் மற்றும் நாட்டமை
- நிழல்கள் ரவி தொழிலதிபர் இரவீந்திரநாத்தாக
- பொன்னம்பலம் சங்கராவாக
- வினு சக்ரவர்த்தி பாம்பு சித்தர் "இராஜலிங்கம் சுவாமி"யாக
- டெல்லி கணேஷ் இராஜேஸ்வரியின் தந்தையாக
- மலேசியா வாசுதேவன் மீனாட்சியின் தந்தையான சிந்தலகரை வெக்கலையம்மன் பூசாரியாக
- தியாகு பிரபாகரனாக
- பல்லவி இராஜேஷ்வரியின் தாயாக
- கே. ஆர். வத்சலா சங்கரனின் மனைவியாக
- இந்து பிரபாகரனைக் கொன்ற கட்டுவசி பெண்ணாக
- வி. கே. ராமசாமி சோதிடராக
- எஸ். என். பார்வதி இராஜேஸ்வரியின் பாட்டியாக
- சிங்கமுத்து காட்டுவாசி தலைவர்
- போண்டா மணி
- "பயில்வான்" கிருஷ்ணசாமி தேவர்
- பாரதி கண்ணன்
- நளினி பாடலில் சிறப்புத் தோற்றம் ("மருவத்தூர் ஓம் சக்தி")
# ஸ்ரீ ராஜ ராஜேஸ்வரி

## தயாரிப்பு

ராம்கி, ரம்யா கிருஷ்ணன் ஆகியோர் நடித்த சில காட்சிகள் தென்காசிக்கு அருகிலுள்ள குற்றாலம் மற்றும் இஞ்சிமேடு சிவாலயம் ஆகிய இடங்களில் படப்பிடிப்பு நடத்தபட்டது. பாடலாசிரியர் காளிதாஸ் எழுதிய 165 அம்மன்களின் பெயர்களைக் கொண்ட ஒரு பாடல் படத்தில் உள்ளது. இந்த பக்தி பாடலுக்காக தமிழ்நாட்டின் 108 'அம்மன்' கோயில்களில் படப்பிடிப்பு நடத்தப்பட்டது, நளினி "மருவத்தூர் ஓம் சக்தி" பாடலில் இடம்பெற்றுள்ளார். இந்த பாடலை பிரபல பின்னணிப் பாடகி சித்ரா பாடினார்.
# ஸ்ரீ ராஜ ராஜேஸ்வரி

## இசை

இப் படத்திற்கு தேவா இசையமைத்தார். தேவா இசையமைத்த முதல் பக்தி படம் இது. இந்த படத்தின் பாடல் பதிவில் 6 பாடல்கள் உள்ளன. பாடல்களை காளிதாசன், விவேகா, பாரதிபுதிரன், சீர்காழி கோவிந்தராஜன் (ஸ்லோகம்), முரளிகிருஷ்ணன் (ஸ்லோகம்) ஆகியோர் எழுதியுள்ளனர்.  
| 1 | "சிந்தல காரையில்" | சித்ரா | காளிதாசன் |  |
| --- | --- | --- | --- | --- |
| 2 | "காதிலே மான்" | சீர்காழி கோ. சிவசிதம்பரம் | பாரதிபுதிரன் |  |
| 3 | "மருவத்தூர் ஓம் சக்தி" | சித்ரா | காளிதாசன் |  |
| 4 | "ராசவே என்னை" (இருவர்) | அனுராதா ஸ்ரீராம், கிருஷ்ணராஜ் | விவேகா |  |
| 5 | "ராசவே என்னை" (பெண்) | அனுராதா ஸ்ரீராம் |  |  |
| 6 | "திருச்சேந்தூர் கடல்" | கோவை கமலா, கிருஷ்ணராஜ் | காளிதாசன் | } |